Ռ. ՔՈՉԱՐՅԱՆ - Նախ ցավում եմ, որ Դուք չգիտեք իմ պատասխանի մասին: Երկրորդ` հարեւան պետությունների ղեկավարները, համոզված եմ, իրար հետ պետք է շփվեն ոչ թե մամուլով, այլ դիվանագիտական առաքելությունների միջոցով, որոնք պետք է ունենան համապատասխան երկրներում, արտգործնախարարությունների մշտական խորհրդատվությունների եւ շփումների ճանապարհով: Ցավում եմ, որ այդպիսի հարաբերություններ Թուրքիայի եւ Հայաստանի միջեւ չկան: Պատասխանելով վարչապետ Էրդողանի նամակին, ես առաջարկել եմ ստեղծել միջպետական, միջկառավարական հանձնաժողով, որը այս բոլոր հարցերի լուծումը պետք է տա` ներառյալ պատմաբանների հնարավոր հանձնաժողովի ստեղծումը: Այդ պատասխանին պատասխան ես չեմ ստացել: